भारतीयों को रेडियो कॉलर पहनाया जाना अमानवीय : भाजपा  
भारतीय छात्रों को रेडियो कॉलर पहनाए जाने पर चिंता जताते हुए भाजपा ने सरकार से अमेरिका के साथ इस मुद्दे को सक्रियता से उठाने की मांग की।
अमेरिकी प्रशासन द्वारा भारतीय छात्रों को रेडियो कॉलर पहनाए जाने पर चिंता जताते हुए भारतीय जनता पार्टी (भाजपा) ने सरकार से अमेरिका के साथ इस मुद्दे को सक्रियता से उठाने की मांग की।  भाजपा प्रवक्ता निर्मला सीतारमण ने कहा, विदेश मंत्रालय को अपनी बात प्रभावी ढंग से रखनी होगी ताकि छात्र किसी भी तरह इंसाफ से वंचित नहीं हो पाएं। उन्होंने कहा, हम पहले से महसूस करते हैं कि छात्रों को पूर्णत: अमानवीय बर्ताव से गुजरना पड़ रहा है। वे पशुशाला के कोई पशु तो हैं नहीं कि उन्हें इलेक्ट्रोनिक गजट दिया जाए, कॉलर पहनाया जाए, उन पर पल-पल नजर रखी जाए।